Diana, Puteri Wales

Diana, Puteri Wales (nosusu sabaagi Diana Frances Spencer; 1 Madas 1961 – 31 Magus 1997), nopo nga puru paganakan diraja British. Isido nopo nga sawo koiso di Charles III (ontok nopo dii nga i Putera Wales) om tama di Putera William om Harry. Aktivisme om linundus disido, poposiliu dau do ikon sompomogunan, om minanahak dau populariti potindohoi.

Nosusu i Diana id suang golongan Bangsawan British om nosusu id somok paganakan diraja, poingion id Park House id estet Sandringham diolo. Ontok 1981, maso kumalaja sabaagi mongunguhup mongingia' taska, nokotunang isido di Charles, tanak totuo di Elizabeth II. Pisasawaan diolo nokoindalan id St Paul's Cathedral ontok Madas 1981 om nosiliu isido Princess of Wales, iso tonggungan i notorimo miampai noponu sunduan do tulun ginumuan. Kiwaa duo tanak kusai diolo, William om Harry, i ontok nopo dii nga poinsuang id kinoyonon koduo om koiso id suang nuludan kotungkusan takhta Britain. Pikoruhangan di Diana om Charles nokotoguang do kobolingkahangan gama au kopiunung om piromutan labus pisasawaan. Minitongkiad yolo ontok toun 1992, au alaid kalapas noilaan tulun ginumuan do au osonong o piromutan pikoruhangan diolo. Kobolingkahangan pikoruhangan diolo nakaanu liputan, om miniada yolo ontok toun 1996.

 Sukuon